Diari Oficial de la Generalitat Valenciana


Sumari del DOGV 8770, del 24-03-2020 (2020/2660)

ACORD de 20 de març de 2020, del Consell, sobre control financer permanent en substitució de la intervenció prèvia com a conseqüència de la pandèmia pel COVID-19.
------------------------------------------------------------------------------------------------------------------------------------------------------------------

### Dades del document

Número de DOGV
:   8770

Data del DOGV
:   24-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2660


Data del document
:   20-03-2020

Organisme emissor
:   Conselleria d'Hisenda i Model Econòmic

Tipus de document
:   Acord

Anàlisi jurídica

 Descriptors 

:   * Conselleria d'Hisenda i Model Econòmic
    * cura de la salut
    * salut pública
    * Tresor
    * malaltia infecciosa
    * legislació
    * cura d'infermeria
    * política bancària
    * estat d'emergència
    * política creditícia
    * control del crèdit
    * epidèmia

ACORD de 20 de març de 2020, del Consell, sobre control financer permanent en substitució de la intervenció prèvia com a conseqüència de la pandèmia pel COVID-19. [2020/2660]  
Després de la declaració de l'estat d'alarma per a la gestió de la situació de crisi sanitària originada pel COVID-19 per Reial Decret 463/2020, de 14 de març, es considera necessari adoptar mesures temporals de caràcter extraordinari que garanteixen la prestació dels serveis essencials de la Generalitat Valenciana i que harmonitzen amb les actuacions necessàries de prevenció de contagis dels treballadors en un àmbit en el qual no s'ha implementat el teletreball.  
L'article 97 de la Llei 1/2015, de 6 de febrer, d'hisenda pública, del sector públic instrumental i de subvencions, estableix que la funció interventora té per objecte controlar, abans que siguen aprovats, entre altres, els actes, documents i expedients de l'Administració de la Generalitat i els seus organismes autònoms que donen lloc al reconeixement de drets o a la realització de despeses, així com els ingressos i pagaments que d'ells es deriven.  
L'article 98.2 de l'esmentada Llei 1/2015, habilita el Consell, a proposta de la Intervenció General de la Generalitat, per acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats al Diari Oficial de la Generalitat Valenciana en el termini màxim de vint dies des de la seua aprovació.  
  
En virtut de l'anterior, el Consell, d'acord amb el que disposa l'article 28.c de la Llei 5/1983, de 30 de desembre, de la Generalitat, del Consell, a proposta del Conseller d'Hisenda i Model Econòmic, el Consell, prèvia deliberació, en la reunió de 20 de març de 2020,  
  
ACORDA  
  
Primer  
Tota l'activitat dels òrgans de l'Administració de la Generalitat i els seus organismes autònoms queda subjecta a control financer permanent, en substitució de la intervenció prèvia a què es refereixen les lletres a i b de l'apartat 2 de l'article 100 de la Llei 1/2015 de 6 de febrer, de la Generalitat, d'hisenda pública, del sector públic instrumental i de subvencions.  
  
Segon  
Per part de la Intervenció General de la Generalitat es dictaran les instruccions oportunes per a la realització del control financer a què es refereix l'apartat anterior.  
  
Tercer  
Aquest acord tindrà efectes des del dia de la seua aprovació i durant la vigència de l'estat d'alarma declarat pel Reial Decret 463/2020, de 14 de març i la seua possible pròrroga.  
  
València, 20 de març de 2020  
  
La consellera secretària del Consell  
Mónica Oltra Jarque